|  |  |  |
| --- | --- | --- |
| stema noua - mica |  **ROMÂNIA****JUDEŢUL ARGEŞ****MUNICIPIUL PITEŞTI****CREȘA PITEȘTI**Intr. Teilor, nr. 3A Cod poștal: 110046Telefon: 0728053441 E-mail: crese@cresa-pitesti.ro www.cresa-pitesti.roCUI 46517499 |  |

Nr. 2865/15.04.2024

# **A N U N Ţ**

 **Creșa Pitești**, cu sediul în Int. Teilor, nr. 3A, Pitești, jud. Argeș, organizează, în conformitate cu prevederile H.G.R. nr. 1336/2022 pentru aprobarea Regulametului-Cadru privind organizarea și dezvoltarea carierei personalului contractual din sectorul bugetar plătit din fonduri publice și în conformitate cu prevederile Ordinului M.S. nr.166 din 26.01.2023 pentru aprobarea metodologiilor privind organizarea şi desfăşurarea concursului de ocupare a postului vacant de medic generalist/specialist de **:**

* **1 post de medic generalist/specialist din cadrul unității de învățământ Creșa Pitești – Compartimentul Monitorizare Medicală și Socială al Serviciului Creșe;**
* **Contract de muncă pe perioadă nedeterminată;**

**- Program de 7 ore/zi; 35 de ore/săptămână.**

**Probele de concurs** se vor desfăşura la sediul Filarmonicii Piteşti, după cum urmează:

**- 23.05.2024 – proba scrisă;**

**- 29.05.2024 – proba practică.**

**Pentru înscrierea la concurs, candidații vor depune un dosar care va conține următoarele documente:**

**a) formularul de înscriere la concurs**, conform modelului prevăzut în anexa nr. 2 la Hotărârea Guvernului nr. 1.336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice (HG nr. 1.336/2022);

**b) copia de pe diploma de licenţă** şi certificatul de specialist,

**c) copie a certificatului de membru al organizaţiei profesionale cu viza pe anul în curs**;

**d) dovada/înscrisul din care să rezulte că nu i-a fost aplicată una dintre sancţiunile**prevăzute la art. 455 alin. (1) lit. e) sau f), la art. 541 alin. (1) lit. d) sau e), respectiv la art. 628 alin. (1) lit. d) sau e) din Legea nr. 95/2006 privind reforma în domeniul sănătăţii, republicată, cu modificările şi completările ulterioare.

**e) acte doveditoare pentru calcularea punctajului** prevăzut în anexa nr. 3 la ordin;

**f) certificat de cazier judiciar** sau, după caz, extrasul de pe cazierul judiciar;

**g) certificatul de integritate comportamentală** din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h);

**h) adeverinţă medicală** care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;

**i) copia actului de identitate** sau orice alt document care atestă identitatea, potrivit legii, aflate în termen de valabilitate;

**j) copia certificatului de căsătorie** sau a altui document prin care s-a realizat schimbarea de nume, după caz;

**k) curriculum vitae, model comun european.**

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii.

Pentru candidaţii cu dizabilităţi, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.

Copiile de pe actele prevăzute la lit. b), c), i) şi j), precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea “conform cu originalul” de către secretarul comisiei de concurs.

În vederea participării la concurs, candidaţii depun **dosarul de concurs în termen de 10 zile lucrătoare de la data afişării anunţului,** labiroul administrativ al Creșei Piteşti din Cartierul Războieni, Aleea Ionel Grigore Rădulescu nr. 1 (corpul C5 din curtea liceului Dimitrie Dima), Pitești.

**Condiții generale de participare la concurs**

Poate ocupa postului vacant, persoana care îndeplineşte condiţiile prevăzute de Legea nr. 53/2003-Codul muncii , republicată, cu modificările şi completările ulterioare şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr.53/2003- Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs, inclusiv condiţiile de exercitare a profesiei;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din Hotărârea Guvernului nr. 1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.

            **Condiții specifice de participare la concurs**

* Studii universitare absolvite cu diplomă de licență/document care să dovedească calitatea de medic generalist/specialist;

– Să nu fi împlinit vârsta de pensionare prevăzută de legislația privind sistemul unitar de pensii publice;

            **Concursul pentru ocuparea postului vacant va consta în următoarele etape:**

**a)** selecţia dosarelor pentru înscriere şi pentru stabilirea punctajului rezultat din analiza şi evaluarea activităţii profesionale şi ştiinţifice pentru proba suplimentară de departajare, prevăzută în anexa nr. 3 la ordin;

**b)** proba scrisă

**c)** proba practică, în funcţie de specificul postului publicat la concurs.

Proba practică se va susţine din tematica probei scrise.

Se pot prezenta la următoarea etapă numai candidații declarați admiși la etapa precedentă.

**Tematică**

# **PROBA SCRISA**

1. Probleme medicale ale copilului sănătos.
2. Etapele de dezvoltare ale ființei umane.
3. Atribuțiile personalului medical din cabinetele medicale școlare.
4. Promovarea sănătății în colectivități.
5. Diagnosticul stării de sănătate.
6. Trecerea de la starea de sănătate la starea de boală.
7. Particularitățile consultației mdicale.
8. Particularitățile diagnosticului .
9. Particularitățile tratamentului.
10. Dificultăți de diagnostic.
11. Sinteza diagnostica și terapeutica.
12. Categorii de personal implicate în asigurarea stării de sănătate a preșcolarilor și elevilor.
13. Etapele examinărilor medicale periodice și de bilanț ale stării de sănătate ale preșcolarilor și elevilor din școli și alte instituții de învățământ.
14. Evaluarea stării de sănătate a unei colectivități.
15. Atitudinea medicului în fața unor simptome comune ( adenopatia, dispneea, durerea toracică, dureri abdominale, tremurăturile).
16. Afecțiunile respiratorii la copil (IACRS la copil, traheobronșita, pneumoniile, astmul bronșic, tuberculoza pulmonară).
17. Afecțiunile cardiovasculare la copil (cardiopatiile congenitale, valvulopatiile, hipertensiunea arterială, cardiopatia ischemică, tulburările de ritm cardiac, endocarditele, insuficiența cardiacă).
18. Afecțiunile digestive la copil (gastritele acute și cronice, ulcerul gastrointestinal, esofagita de reflux, cancerul gastric, hepatitele acute și cronice, colecistitele acute și cronice, litiaza biliară).
19. Afecțiunile renale la copil (infecțiile căilor urinare, glomerulonefritele acute și cronice, sindromul nefrotic, litiaza renală, insuficiența renală acută și cronică).
20. Afecțiunile metabolice la copil (diabet zaharat, obezitate, dislipidemiile, hiperuricemii ).
21. Afecțiunile hematologice la copil (sindromul anemic, clasificarea anemiilor, anemia feriprivă, leucemia limfoblastică, leucemia mieloidă, coagulopatiile).
22. Afecțiunile endocrine la copil (hipertiroidia, hipotiroidia, sindromul Cushing, spasmofilia și tetania).
23. Afecțiunile neurologice la copil (cefaleea, nevralgia de trigemen, meningitele, epilepsia).
24. Afecțiunile psihice la copil (deficiența mintală, tulburările de personalitate și psihopatiile).
25. Afecțiuni dermatologice la copil (dermatitele alergice, micozele, parazitozele cutanate și dermatitele infecțioase).
26. Afecțiunile ORL la copil (anginele, otitele, mastoiditele, rinitele, sinuzitele).
27. Afecțiuni oftalmologice (ochiul roșu, glaucomul, cataracta, traumatismele ochiului).
28. Dezvoltarea psihică și somatică a copilului, prevenirea rahitismului, vaccinările la copil.
29. Boli infecțioase la copil (rubeola, rujeola, varicela, parotidita epidemică, scarlatina, mononucleoza infecțioasă, tusea convulsivă, hepatitele virale, toxiinfecțiile alimentare, boala diareică acută, bolile infecțioase).

**II . PROBA PRACTICĂ**

1. Acordarea primului ajutor prespitalicesc în principalele urgențe medico- chirurgicale.
2. Strategia investigațiilor paraclinice.
3. Interpretarea pricipalelor investigații de laborator.
4. Interpretarea principalelor investigații funcționale.
5. Bilanțul unui politraumatizat.
6. Corelația indicilor de greutate și înalțime.
7. Alcătuirea unui regim alimentar pentru un copil sănătos.
8. Alcătuirea unui regim alimentar pentru un copil bolnav.
9. Întocmirea unor acte medicale în Medicina școlară.
10. Interpretarea principalilor indicatori demografici și de morbiditate.

**BIBLIOGRAFIE:**

1. BAZELE MEDICINII DE FAMILIE - Adrian Restian vol. I și II, editura medicală, București, 2002
2. BAZELE MEDICINII DE FAMILIE - Adrian Restian vol.III, editura medicală, București, 2003
3. Esențialul în Pediatrie - Carmen Ciofu, Eugen Ciofu, a patra ediție, editura AMALTEA.
4. Ordinul M.S.P. nr. 1563/2008 pentru aprobarea listei alimentelor nerecomandate preșcolarilor și școlarilor și a principiilor care stau la baza unei alimentații sănătoase pentru copii și adolescenți cu modificările și completările ulterioare;
5. Ordinul nr. 2508/2023 pentru aprobarea Metodologiei privind asigurarea asistenței medicale a antepreșcolarilor, preșcolarilor, elevilor din unitățile de învățământ preuniversitar și studenților din instituțiile de învățământ superior pentru menținerea stării de sănătate a colectivităților și pentru promovarea unui stil de viață sănătos;
6. Hotărârea Guvernului nr. 566 din 28 aprilie 2022 privind aprobarea Metodologiei de organizare si funcționare a creșelor și a altor unități de educație timpurie anteprescolară;

**Concursul se va desfășura conform calendarului următor:**

* Interval de depunere a dosarelor **17.04.2024-30.04.2024**
* Selecția dosarelor de înscriere și afișarea rezultatelor **08.05.2024**
* Temen de depunere a contestațiilor în urma selecției dosarelor **09.05.2024**
* Afișarea rezultatelor contestațiilor la selecția dosarelor de înscriere **10.05.2024**
* Desfășurarea probei scrise **23.05.2024**, ora 10:00
* Notarea probei scrise și afișarea rezultatelor **24.05.2024**
* Termen de depunere a contestațiilor la proba scrisă **27.05.2024**
* Afișarea rezultatelor contestațiilor la proba scrisă **28.05.2024**
* Susținerea probei practice **29.05.2024**
* Afișarea rezultatelor probei practice **29.05.2024, ora se va stabili și comunica ulterior**
* Termen de depundere a contestațiilor la proba practică **30.05.2024**
* Afișarea rezultatelor contestațiilor la proba practică **31.05.2024**
* Afișarea rezultatelor finale **03.06.2024**

Prezentul anunț va fi afișat la avizierul Creșei Pitești și postat pe site-ul Ministerului Sănătății și al Creșei Pitești, respectiv www.cresa-pitesti.ro.

Relații suplimentare se pot obține la biroul administrativ al Creșei Piteşti din Cartierul Războieni, Aleea Ionel Grigore Rădulescu nr. 1 (corpul C5 din curtea liceului Dimitrie Dima), Pitești și la telefon **0728 053 441­­­­** / 0372 396 021**.**

 Secretar comisie concurs,